Viborger Samler, 1839-10-12
Nyeste Postefterretninger. Frankerig. Paris, den 2den Octbr. Moniteuren bekjendtgjør følgende telegraphiske Depesche: Bayonne, den 1ste Octbr. Divisionen Alcala er den 25de f. M. ankommen til Tudela. Sammesteds ventes tre andre Divisioner af Nord-Hæren. Den 2den Octbr. maa Espartero være i Zaragoza, for at marschere med 33 Batailloner og 18 Escadroner imod Cabrera. Navarra nyder den største Rolighed; hele Landet har underkastet sig, og ønsker Freden." Denne Depesche bekræfter altsaa Concentreringen af et Troppecorps i Tudela, hvilken Stad rigtignok ligger i Navarra, men paa den lige Vei til Aragonien, og ikke langt fra Grændsen. De ikke telegraphiske Beretninger havde allerede igaar meldt, at de imod Cabrera bestemte Tropper skulde forene sig der. De samme Beretninger melde ligeledes, at Fortet Guevara i Alava har underkastet sig, og at Carlisterne saaledes ikke længere ere i Besiddelse af nogen fast Plads i de 4 baskiske Lande(Navarra indbefattet). De sædvanlige Communicationerimellem Jrun, Vittoria, Bilbao og Madrid ere atter komne istand. Provindsial-Deputationerne fra Alava og Biscaia have fattet flere fælles Beslutninger, og opfordret Deputationen fra Guipuzcoa at slutte sig til dem, for da i Forening at andrage hos Cortes om Bekræftelsen af de bastiske sueros. Guipuzcog har svaret, at det kun vilde forlange saadanne sueros, der kunde forenes med Rigets Constitution, og har derefter afsendt Calveton, sandsynligviis forsynet med Fuldmægter fra alle Provindser, til Madrid, for der at tale sine Landsmænds Sag. Jøvrigt drive endnu nogle Levn inger af de carlistiske Horder deres Uvæsen i de baskiske Provindser, nogle af disse Banders Officierer indfandt sig i Apeytia, gik ind i General Jturbes Bolig, og modtoges med Gjestfrihed af Generalens Moder, da han selv var fraværende. Om Natten trængte de ind i hendes Sove værelse, tvang hende til at rykke ud med 100 Unzer Guld, og lødelagte 2 mk. . . . . . Meubler samt andet Bohave, – til Straf, sagde de, for det Forræderi, hendes Søn havde begaaet, der var den Første, der tog Marotos Parti. Derefter bortfjernede Officiererne sig, og sluttede sig til en Bande af 150 Carlister, der, under Commando af en vis Zabala, leve af at røve og plyndre. Et lignende System føre Carlisterne i Catalonien. Grev d'Espana gjør sig skyldig i de største Afskyligheder; han har ganske ødelagt Staden, Campredon; hele Staden er afbrændt; Quinder ere skjændede og derefter dræbte; Børn og Oldinge myrdede; Alt hvad der ikke kunde undflye til Frankerig, blev nedsablet. Angrebet paa denne Stad begyndte om Søndagen den 22de Septbr., da Jndbyggerne netop ved Musik og Dands feirede Fredslutningen til Bergara. Kanonaden varede i sex Timer; Staden overgav sig, men den lille Garnison trak sig tilbage til Citadellet, et gammelt Slot fra Riddertiden, og forsvarede sig der indtil den 24de, da Carlisterne forlode de ryggende Ruiner. – Om Cabrera beretter et legitimistisk Blad, "Greven af Morella har efter Espanas Exempel oprettet en overste Junta, der skal regiere uindskrænket under Kongen af Aragoniens, Valencias og Murcias Fangenskab. Den bestaaer af Biskoppen af Orihuela, Baron Terratechy, Grev Semitier- og 11 andre mindre fornemme Medlemmer. De have alle aflagt den høitidelige Ed, hellere at døe, end opgive den gode Sag. Denne Efterretning har givet de Liberale Anledning til at udbrede det Rygte, at Cabrera har ladet sig udraabe til Konge af Aragonien, endskjøndt han kun er Præsident for Juntaen."